Intesa Mobi

Unapređena Intesa Mobi aplikacija pruža Vam mogućnost da na siguran način koristite usluge modernog mobilnog bankarstva kad god i odakle god poželite.

Usluga je dostupna 24 sata svih sedam dana u nedelji, bilo gde da se nalazite, a da imate mobilni telefon pri ruci. Isprobajte demo aplikaciju na Vašem mobilnom uređaju, otkrijte nove funkcionalnosti i uverite se u jednostavnost korišćenja.

Intesa Mobi aplikacija Vam omogućava da brzo i bezbedno obavljate sledeće usluge:

- uvid u stanje i promet po računima koje imate u Banci, kao i računa po kojima ste ovlašćeni,
- uvid u stanje i promet po platnim karticama koje imate u Banci, kao i kartica po kojima ste ovlašćeni,
- prenos sredstava između sopstvenih računa, kao i računa po kojima ste ovlašćeni,
- izmirivanje obaveza po kreditnim karticama,
- bezgotovinska plaćanja putem naloga u slobodnoj formi,
- pretragu ekspozitura i bankomata Banke,
- jednostavno upoznavanje sa Intesa Mobi aplikacijom kroz demo-aplikaciju

Korišćenje Intesa Mobi usluge je bez naknade.

## Download

## Ušteda i komfor!

Korišćenjem Intesa Mobi usluge štedite dragoceno vreme kao i novac! Za korisnike Intesa Hit i Intesa Magnifica tekućeg računa plaćanja su bez naplate provizije, dok je za korisnike Intesa Osnovnog tekućeg računa prvih 3* bezgotovinskih transakcija u mesecu bez plaćanja naknade, i to bez obzira na iznos, dok se provizija na preostala plaćanja naplaćuju u skladu sa Tarifom naknada za usluge banke.

## Aktiviranje usluge je besplatno!

Preuzmite Intesa Mobi aplikaciju sa nekog od dostupnih marketa, u zavisnosti od mobilnog uređaja koji koristite (Google Play ili App Store).

Po preuzimanju aplikacije možete koristiti demo verziju aplikacije potpuno besplatno kako bi se bliže upoznali sa svim funkcionalnostima.

Dostupan Vam je i pregled lokacija ekspozitura i bankomata Banke, dok je za korišćenje svih ostalih funkcionalnosti Intesa Mobi usluge neophodno da izvršite registraciju u bilo kojoj ekspozituri naše Banke.

Registracija se vrši potpisivanjem odgovarajućeg ugovora – pristupnice o korišćenju pomenute usluge.

Prilikom instaliranja Intesa Mobi aplikacije, instalira se ujedno i mToken, koji je preduslov za dalje koršćenje Intesa Mobi aplikacije i svih usluga mobilnog bankarstva.

Takođe, mToken Vam omogućava da na jednostavan, brz i siguran način verifikujete transakcije koje izvršavate putem Intesa On-line aplikacije, a koje zahtevaju upotrebu dodatnog sredstva autorizacije.

Intesa Mobi aplikacija ne zavisi od mobilnog operatera. Potrebno je samo da imate omogućen pristup Internetu sa mobilnog telefona. U slučaju da Vaš telefon nije podešen za pristup internetu, možete se obratiti korisničkoj prodršci mobilnog operatera ili Kontakt centru banke.

Prilikom korišćenja usluge šalje se minimalna količina podataka tako da su troškovi korišćenja mobilnog interneta svedeni na najmanju moguću meru.

## Potvrda o plaćenim računima

Ukoliko želite, možete izabrati i dodatnu uslugu, da Vam svakog meseca na kućnu adresu stiže potvrda o plaćenim računima. Potvrda se izdaje objedinjena za sva plaćanja izvršena elektronskim putem u toku jednog meseca. Ova usluga se naplaćuje u skladu sa Tarifom naknada za usluge Banke (troškovi štampe i distribucije).

### Download